# Intersex Asia

Intersex Asia és una organització panasiàtica pels drets de les persones intersexuals fundada el 2018 amb seu a Taiwan.

## Història

Es va establir en el Primer Fòrum Intersexual Asiàtic, el 10 de febrer de 2018, a Bangkok. S'hi van reunir 14 persones: n'hi havia de Hong Kong, l'Índia, Indonèsia, Myanmar, el Nepal, el Pakistan, les Filipines, Taiwan, Tailàndia i el Vietnam. Entre els representants i portaveus de cada país destaquen Jeff Cagandahan, Hiker Chiu, Esan Regmi, Small Luk i Gopi Shankar Madurai.
L'advocat pels drets humans indi Prashant Singh ha estat nomenat coordinador de l'entitat.

## Activitat

Intersex Asia té com a objectiu promoure i protegir els drets de les persones intersexuals a l'Àsia, inclosos els drets a la integritat corporal, a l'autonomia física i a l'autodeterminació de gènere; també pretén donar-los veu i representació. En la creació del grup, aquest va identificar qüestions clau com ara «la discriminació, la violència i els assassinats de persones intersexuals per una sèrie de creences i pràctiques culturals, religioses, tradicionals i mèdiques». Compta amb el suport d'Astraea Lesbian Foundation for Justice, COC, Mama Cash, Open Society Foundations i RFSL.
L'ens ha publicat traduccions que informen sobre temes imprescindibles i drets humans segons Nacions Unides Free & Equal a idiomes asiàtics tals com l'àrab, el bengalí, el xinès, el filipí, l'hindi, l'indonesi, el coreà, el malai, el nepalès, el tàmil, el telugu, l'urdú i el vietnamita.
A més de tot això, dos dels pilars de l'activitat de l'organització són l'afermament dels llaços intercomunitaris dins del col·lectiu intersexual i la conscienciació tant mútua com a la resta de la població. D'acord amb Jeff Cagandahan, que en forma part, «cal aquest moviment a l'Àsia perquè hi ha una falta de consciència enorme, i una falta de vocabulari ingent. El mot intersexual és sovint desconegut fins i tot a les persones intersexuals mateix. Aquestes persones no són solament invisibles per al món, sinó sovint per a si mateixes i entre elles.» El 2021, recerca d'Intersex Asia entorn dels efectes de la pandèmia de COVID-19 va destacar el rol clau que tenen els grups intersexuals en tant que el principal —si no únic— sistema de suport a les persones intersexuals al continent asiàtic.

## Afiliacions

Intersex Asia forma part de la International Lesbian, Gay, Bisexual, Trans and Intersex Association.

## Referències

* 1 2 Intersex Asia. «Intersex Asia celebrates its 3rd anniversary». Intersex Asia, 10-02-2021. [Consulta: 19 març 2021].
* ↑ «Intersex Asia Network Launched». The Times of India, 20-02-2018. [Consulta: 19 març 2021].
* 1 2 3 4 5 «Intersex Asia – Asia's regional intersex network – set up at Asian Intersex Forum». Astraea Lesbian Foundation for Justice, 14-02-2018. [Consulta: 19 març 2021].
* ↑ «Intersex Asia Network». Astraea Lesbian Foundation for Justice, 2021. [Consulta: 19 març 2021].
* ↑ Error: hi ha arxiuurl o arxiudata, però calen tots dos paràmetres.British Council Nepal. «[British Council Annual Education Symposium 2020]», 2020. [Consulta: 16 març 2021].
* ↑ 42 degrees. «Celebrating Intersex Awareness Day», 2020. [Consulta: 19 març 2021].
* ↑ OutRight Action International. «Intersex rights around the world», 2020. Arxivat de l'original el 7 de març 2021. [Consulta: 19 març 2021].
* ↑ Chandra, Jagriti. «Groups call for ban on surgeries on intersex minors». The Hindu, 26-12-2019. [Consulta: 19 març 2021].
* ↑ Error: hi ha arxiuurl o arxiudata, però calen tots dos paràmetres.Intersex Day. «[Intersex Day Media Statement by Intersex Asia]», 17-02-2018. [Consulta: 19 març 2021].
* ↑ Jun, Yoomi. «Love Viet Pride Stories from LGBTIQ+ community». United Nations Viet Nam, 27-12-2018. [Consulta: 19 març 2021].
* ↑ Error: hi ha arxiuurl o arxiudata, però calen tots dos paràmetres.RFSL. «[RFSL Activists building an Intersex Movement in Asia]», 04-09-2019. [Consulta: 19 març 2021].
* ↑ Error: hi ha arxiuurl o arxiudata, però calen tots dos paràmetres.Mama Cash. «[Mama Cash Intersex Asia]», 2021. [Consulta: 19 març 2021].
* ↑ «Intersex Fact Sheet». Intersex Asia, 2020. [Consulta: 19 març 2021].
* ↑ «The urgency of intersex activism in Asia» (en anglès). Mama Cash, 06-07-2021. [Consulta: 8 novembre 2022].